  Майя Бывальцева 16-тӥ шуркынмонэ Можгаысь Нылпи творчествоя юртын шаертодонъя но удмурт фольклоръя визьбурлыкъя но творчествоя «Воршуд» турнир ортчоз. Со сярысь ивортэ Удмуртиысь Калыкъёслэн эшъяськон юртсылэн пресс-службаез. Ужрадэ пыриськозы Можга карысь школаосысь 5–8 классъёсын дышетскисьёс. «Турнирлэн ужпумез — визьмо, лулчеберлыко узыр но Шаерзэс яратӥсь нылпиосты будэтон», — верамын ивортонын. «Воршуд» турнир кык люкетлэсь луоз: «Тодматскон» но «Визьбурлыко люкет». Кыкетӥяз ньыль ӧръёс луозы — «Удмуртилэн историез», «Удмурт калыклэн сям-йылолъёсыз», «Удмуртилэн литературая мерасэз» но «Удмуртилэн крезьгуро лулчеберетэз». Тегъёс: Лулчеберет Дышетон Можга Удмуртия пиналъёс шаертодон  